**H O T Ă R Â R E**

**privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea**

**Consiliului Judeţean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 232 din 15.11.2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 40.442/2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 40.443/2021 şi Avizul cu nr. 40.442 din 18.11.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Hotărârii Consiliului Județean Cluj nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare;
* Hotărârii Consiliului Judeţean Cluj nr. 205/2020 privind numirea Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, cu modificările ulterioare.
* Hotărârii Consiliului Județean Cluj nr. 81/2021 privind unele măsuri referitoare la procedura de selecție a administratorilor întreprinderilor publice aflate sub autoritatea Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă declanșarea procedurii de selecţie a membrilor consiliilor de administrație de la: Univers T S.A., TETAROM S.A., Centrul Agro Transilvania Cluj S.A., Clujana S.A. începând cu data de 02.12.2021.

**(2)** Se aprobă declanșarea procedurii de selecţie a administratorului societății Pază și Protecție Cluj S.R.L. începând cu data de 02.12.2021.

**Art. 2.** Procedura de selecţie precizată la articolul 1 se realizează de către Comisia de selecție asistată de un expert independent, specializat în recrutarea resurselor umane.

**Art. 3.** (1) Se numește Comisia cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, în următoarea componență:

1. Președinte al comisiei - domnul Mînzat Marius – vicepreședinte al Consiliului Județean Cluj;
2. Membru - doamna Șchiop Cristina – director general-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
3. Membru - doamna Muntean Crina Ioana - consilier juridic-Direcția Juridică din cadrul aparatului de specialitate al Consiliului Județean Cluj;
4. Membru - doamna Perneș Diana Roxana - consilier-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
5. Membru - domnul Cîmpean Daniel - consilier juridic-Direcția de Administrare a Domeniului Public și Privat al Județului Cluj din cadrul aparatului de specialitate al Consiliului Județean Cluj;
6. Membru de rezervă - domnul Negreanu Liviu Mircea - consilier-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
7. Membru de rezervă - doamna Tămaș Camelia Laura - consilier-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;

**(2)** Se constituie secretariatul Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, în următoarea componență:

1. doamna Jucan Andreea Maria - șef birou-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
2. doamna Bădescu Loredana – consilier-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
3. doamna Tripon Roxana – consilier-Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj.

**(3)** Comisia nominalizată la alin. (1) are următoarele competențe:

1. să selecteze administratori conform O.U.G. nr. 109/2011 pentru întreprinderile publice aflate sub autoritatea Consiliului Judeţean Cluj și să întocmească Raportul privind propunerile de numire a acestora;
2. să negocieze și să propună spre aprobare indicatorii financiari și nefinanciari în cazul regiei autonome și a societăților la care Consiliul Județean Cluj este acționar unic/asociat unic;
3. să analizeze și să propună indicatorii de performanţă financiari şi nefinanciari pentru mandatarea reprezentantului în A.G.A. în vederea negocierii în cazul societăților la care Consiliul Județean Cluj este acționar majoritar;
4. să evalueze anual activitatea administratorilor, în cazul regiei autonome și a societăților la care Consiliul Județean Cluj este acționar unic/asociat unic;
5. să analizeze și să propună evaluarea anuală a administratorilor pentru mandatarea reprezentantului în A.G.A., în cazul societăților la care Consiliul Județean Cluj este acționar majoritar.

**Art. 4.** **(1)** Hotărârea Consiliului Judeţean Cluj nr. 205/2020 privind numirea Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj se abrogă.

**(2)** Hotărârea Consiliului Județean Cluj nr. 81/2021 privind unele măsuri referitoare la procedura de selecție a administratorilor întreprinderilor publice aflate sub autoritatea Consiliului Județean Cluj se modifică după cum urmează:

1. La articolul 1, alineatul (2) se modifică și va avea următorul conținut:

“**(2)** Expertul independent contractat va asista comisia numită în cadrul Consiliului Județean Cluj.”

**Art. 5.** **(1)** Consiliul de administrație este format din 7 membri în cazul societății Univers T S.A., a societății TETAROM S.A., respectiv a societății Centrul Agro Transilvania Cluj S.A.

**(2)** Consiliul de administrație este format din 3 membri în cazul societății Clujana S.A.

**(3)** În cazul societății Pază și Protecție Cluj S.R.L. există un singur administrator.

**Art. 6**. Se acordă mandat special doamnei Hodorogea Anca Cristina, în calitate de reprezentant al Judeţului Cluj în Adunarea Generală a Acţionarilor la TETAROM S.A. și domnului Lőrinczi Zoltan-László, în calitate de reprezentant al Judeţului Cluj în Adunarea Generală a Acţionarilor la Centrul Agro Transilvania Cluj S.A. pentru:

1. aprobarea declanşării procedurii de selecţie a membrilor Consiliilor de administrație conform O.U.G. nr. 109/2011, cu modificările și completările ulterioare, începând cu data de 02.12.2021;
2. aprobarea efectuării selecției membrilor Consiliilor de administrație de către comisia de selecție asistată de un expert independent specializat în recrutarea resurselor umane contractat de către autoritatea tutelară;
3. propunerea și aprobarea componenței de 7 membrii a Consiliilor de administrație.

**Art. 7**. Se acordă mandat special doamnei Marchiș Angela Felicia, în calitate de reprezentant al Judeţului Cluj în Adunarea Generală a Acţionarilor la Clujana S.A. pentru:

1. aprobarea declanşării procedurii de selecţie a membrilor Consiliului de administrație conform O.U.G. nr. 109/2011, cu modificările și completările ulterioare, începând cu data de 02.12.2021;
2. aprobarea efectuării selecției membrilor Consiliului de administrație de către comisia de selecție asistată de un expert independent specializat în recrutarea resurselor umane contractat de către autoritatea tutelară,
3. propunerea și aprobarea componenței de 3 membrii a Consiliului de administrație.

**Art. 8.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, precum şi doamna Hodorogea Anca Cristina, domnul Lörinczi Zoltán László, doamna Marchiș Angela Felicia și persoanele nominalizate la art. 3.

**Art. 9.** Prezenta hotărâre se comunică Direcţiei Generale Buget-Finanţe, Resurse Umane; persoanelor nominalizate la art. 3, doamnei Hodorogea Anca Cristina, domnului Lörinczi Zoltán László; doamnei Marchiș Angela Felicia, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 217 din 25 noiembrie 2021**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*